L-urugan Laura laqat il-kosta ta' Louisiana u kkawża diversi għargħar f'dan l-istat Amerikan. Dan l-urugan li huwa meqjus ta' kategorija 4 huwa mistenni li jġib miegħu ħafna ħsarat hekk kif ir-riħ qawwi ta' 240 kilometru fis-siegħa qed ikaxkar kull ma jsib. L-urugan qed jitqies bħala l-aktar wieħed b'saħħtu li qatt laqat il-kosta Amerikana. Man-nofs miljun residenti ġew mitluba sabiex jitilqu minn partijiet minn Texas u Louisiana. Fl-aħħar sigħat l-urugani Laura u Marco qatlu 24 persuna fil-Karibew.